Spice Girls

Las Spice Girls (Las Dròllas Especiadas) es un grop de pop anglés format en 1994 a Londres (Anglatèrra). Aquel grop de dròllas es compausat a l'origina de cinc cantairas e dançairas, Geri Halliwell, Victoria Beckham, Melanie Chisholm, Melanie Brown e Emma Bunton.

Manejadas per Simon Fuller, las cinc dròllas signan un primièr contracte ambe Virgin Recòrds en 1995 e enregistran lor primièr simple, Wannabe, que sortís l'annada seguenta. Aqueste titol, l'una de las mai gròssas capitadas popularas de l'annada 1996 en Occitània tanben, se classa en cap de las vendas dins mai de trenta sèt païses. Se vend a sèt milions d'exemplars, fasent de las Spice Girls un vertadièr fenomèn de societat dins la segonda mitat de las annadas 1990. 

Pr'amor que l'una de las caracteristicas de las Spice Girls es d'aver promogut gràcias a lor popularitat una volontat d'afirmacion de l'emancipacion femenina (lo "Girl power") : aital, Las Dròllas Especiadas (las qu'an de personalitat) son vengudas d'icònas del feminisme. 

En mai de 1998, Geri Halliwell quita lo grop. Las Spice Girls contunhan alavetz a quatre, e publican en 2000 un tresen album : Forever. 

En 2001, las quatre dròllas restantas de las Spice Girls se separan a lor torn. Pasmens, ocasionalament, lo grop se reforma integralament (e mai ambe Geri Halliwell), en 2007, en 2012, en 2018...https://www.huffingtonpost.fr/culture/article/les-spice-girls-ont-droit-a-leurs-propres-timbres-pour-leurs-30-ans-au-royaume-uni_227921.html?utm_source=pocket-newtab-fr-fr

Discografia
 1996 : Spice
 1997 : Spiceworld
 2000 : Forever

Cançons mai conegudas
 Wannabe (1996)
 Say you'll be there (1996)
 2 become 1 (1997)
 Who do you think you are (1997)
 Spice up your life (1997)
 Too much (1998)
 Stop (1998)
 Viva forever (1998)
 Goodbye (1998)
 Holler (2000) 
 Let love lead the way (2000)

Referéncias

Categoria:Grop de musica dels ans 1990
Categoria:Grop de musica dels ans 2000
Categoria:Grop de musica britanic